KYK: Kaapstad Opera-sangers sing vir noodwerkers | Netwerk24
Deur Christiaan Boonzaier 24 Oktober 2020 08:00
Agt lede van die operakoor het saamgewerk en vir noodwerkers in en om Kaapstad gesing om hulle te bedank vir die harde werk wat hulle byna onverpoos tydens die pandemie verrig.
Die sangers is van hul dirigent, Marvin Kernelle, vergesel, en het hul dankbetuigings met woema by die Tygerberg-hospitaal, die organisasie sonder winsbejag Ladles of Love, die Kaapse metro se rampbestuur-hoofkwartier, asook die Douglas Murray- en La Bell-tehuis vir bejaardes gesing.
Africa Melane, die operageselskap se tussentydse hoof, sê aan Netwerk24 dié singende gebaar was vir hulle 'n groot eer.
"Elkeen van die sangers het gesê dat hulle vir Kaapstad wil sing. Ja, dit is ongelooflik om in die operahuis in die Kunstekaap en talle ander gildehuise en verhoë die wêreld oor te sing, maar om na die Tygerberg-hospitaal te gaan, ook na die brandweer, tehuise en Ladles of Love, waar hulle sonder ophou werk om talle mense te voed wat deur hierdie aaklige pandemie geraak is – daar is nie vir die sangers én die geselskap 'n groter eer nie," sê hy.
Hy sê die sangers het baie pret gehad.
"Dit was 'n wonderlike geleentheid om ons ongelooflike werk vir Kaapstad te wys, maar ook vir die geselskap om vir die stad en die noodwerkers dankie te sê vir hul toewyding, harde werk en die ywer waarmee hulle die pandemie ore aansit.
"Dit was werklik 'n rampspoedige tyd vir ons almal, maar dit was 'n groot eer om 'n bietjie lig in dié tyd te skyn."
Meer oor: Kaapse Metro | Tygerberg-Hospitaal | Covid-19-Pandemie | Pandemie | Klassieke Musiek | Inperking | Koronaviruspandemie | Covid-19 | Covid | Kaapstad Opera | Staat Van Inperking | Musiek | Opera | Koronavirus